Source: http://www.bihon.ro/nicoara-a-amanat-verdictul/1291500
Timestamp: 2018-01-21 04:56:28+00:00

Document:
Nicoara a amanat verdictul - BIHON
la	22. mai 2013 09:40
Daniel Dillon a fost coşgeterul orădenilor FOTO: ORAFDEA BEST PHOTO
CSM Oradea a pierdut meciul din deplasare cu Gaz Metan Mediaş din finala mică.
Baschetbaliştii orădeni au fost aproape de succes în meciul doi al finalei mici, disputat la Mediaş. CSM a condus timp de 30 de minute, dar prestaţia mai slabă din sfertul patru i-a privat pe oaspeţi de obţinerea victoriei. Medieşenii au gestionat mai bine finalul de meci şi s-au impus cu scorul de 79-72.
CSM Oradea a condus după primul sfert, după o evoluţie mai bună faţă de a gazdelor, scor 22-30. În sfertul secund, oaspeţii au avut avantaj de 11 puncte, dar nu s-au putut distanţa decisiv, scor la pauză 37-45. Gaz Metan a recuperat handicapul după pauză, scorul înaintea ultimului sfert fiind egal, 61-61 şi orice era încă posibil. Sfertul patru a fost echilibrat. Din păcate, oaspeţii şi-au pierdut din aplomb, jocul lor fiind mai puţin inspirat, atât în faza defensivă, cât şi în cea de atac.
S-a mers „cap la cap” până în ultimele minute, dar finalul le-a aparţinut gazdelor. Franklin a egalat în minutul 38, scor 70-70, după care a ieşit la rampă ex-orădeanul Titus Nicoară, care a avut un aport decisiv la victoria echipei sale. El a înscris pentru 72-70 (’39), apoi a marcat un coş de trei puncte când mai erau 37 de secunde, scor 76-72 şi meciul era practic jucat. Gazul a învins cu 79-72 şi a egalat scorul general, 1-1. Meciul decisiv al finalei mici va avea loc joi, la Oradea.
„Speram să învingem la Mediaş şi să terminăm aici finala mică. Am început bine meciul, am fost concentraţi până la pauză, dar n-am reuşit să menţinem ritmul până la final. Va fi nevoie de o a treia partidă la Oradea, pe care dorim să o câştigăm”, a afirmat antrenorul CSM Oradea, Cristian Achim.
Sala Sporturilor din Mediaş. Spectatori: circa 1.000
Gaz Metan Mediaş – CSM Oradea 79-72 (22-30, 15-15, 24-16, 18-11)
Gaz Metan: Mandache 7 (1×3), D. Mitchell 12 (1), Shiloh 9, Dumitrescu 3 (1), Krstanovic, Ivanovic 14 (2), Lilov 10, Nicoară 7 (1), Mladenovic 10, Guţoaia 7 (1). Nu ajucat Funar. Antrenor: Marcel Ţenter
CSM Oradea: Comagic 4, Maric 9, Paşca, Pesic 14, Topcov 8, Dillon 18 (4), Ţîbîrnă 11 (1), Franklin 8. Nu au jucat: Lupusavei, Hora, Lázár, Ciordaş. Antrenor: Cristian Achim
Arbitri: Marius Ciulin – Alin Mircea Faur, Bogdan Podar. Comisar FR Baschet: Constantin Ioan
Descalificări pentru 5 faulturi: Mandache ’37 / –

References: CSM 
 CSM 

CSM 
 CSM 
 CSM 

CSM